《葛鲁卿待制挽诗二首 其二》
宋代·刘一止

论议超今昔，文章适典彝。老成嗟已远，后学欲谁师。

封域南阳旧，交亲北陌悲。他年门弟子，下马识丰碑。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。